આ તમામ દલીલોને ધ્યાનમાં લઈને એક બાબત સ્પષ્ટ થાય છે કે ભારતે આ મામલે જો કોઈ પક્ષ ન લીધો હોત તો તેની નોંધ વધુ લેવાઈ હતી. વ્યાપાર અને અન્ય મામલાઓમાં ભારત અને અમેરિકા તેમજ ઇઝરાયેલ એકબીજા સાથે એટલા બધા આગળ વધી ગયા છે કે આ પ્રકારના વોટીંગથી એમના સંબંધો ખાટા થાય એવી કોઈજ શક્યતા નથી. તો બીજી તરફ ગલ્ફના દેશો પણ ઉપર જણાવ્યા અનુસાર ભારત પર પ્રતિબંધ મૂકી શકે તેમ નથી અને કદાચ પણ જો એમ કરે તો પણ છેલ્લા અમુક વર્ષોમાં ભારત અને ઈરાનના સંબંધો ખુબ મજબુત થઇ ગયા છે એ ઉપરાંત ભારત હવે અમેરિકાથી પણ ક્રુડ મંગાવતું થઇ ગયું છે. તો સામે પક્ષે પેલેસ્ટાઇન હાલના સંજોગોમાં કે દૂરના ભવિષ્યમાં પણ ભારતની વિદેશનીતિ પર માત્ર બોજારૂપ બનીને જ રહેવાનું છે.